

**Оған қатысты кедендік декларация беру Кеден одағының "Ойыншықтардың қауіпсіздігі туралы" техникалық регламентінің (КО 008/2011 ТР) талаптарына сәйкес бағалау (растау) туралы құжат берумен бірге жүретін өнімнің (бұйымның) тізбесіне өзгерістер енгізу туралы**

Еуразиялық экономикалық комиссия Алқасының 2015 жылғы 3 ақпандағы № 7 шешімі

      Еуразиялық экономикалық комиссия туралы ереженің 3-тармағына (2014 жылғы 29 мамырдағы Евразиялық экономикалық одақ туралы шартқа № 1 қосымша) және Жоғары Евразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс Регламентіне № 2 қосымшаның 8-тармағына сәйкес, Евразиялық экономикалық комиссия Алқасы **шешті**:

      1. Оған қатысты кеден декларациясын беру Кеден одағының "Ойыншықтардың қауіпсіздігі туралы" техникалық регламентінің (КО 008/2011 ТР) талаптарына сәйкес бағалау (растау) туралы құжат берумен бірге жүретін өнімнің (бұйымның) тізбесіне өзгерістер Еуразиялық экономикалық комиссия Алқасының 2013 жылғы 31 қаңтардағы № 11 шешімімен бекітілген қосымшаға сәйкес енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |
| --- |
| *Еуразиялық* |
| *экономикалық комиссия* |
| *Алқасының Төрағасы* | *В. Христенко* |
|  |

|  |  |
| --- | --- |
|  | Еуразиялық экономикалық комиссия Алқасының 2015 жылғы 3 ақпандағы |
|  | № 7 шешіміне |
|  | ҚОСЫМША |

**Оған қатысты кедендік декларация беру Кеден одағының "Ойыншықтардың қауіпсіздігі туралы" техникалық регламентінің (КО 008/2011 ТР) талаптарына сәйкес бағалау (растау) туралы құжат берумен бірге жүретін өнімнің (бұйымның) тізбесіне енгізілетін ӨЗГЕРІСТЕР**

      1. 15-позиция:

      а) 1-бағанда "электр ойыншықтар" деген сөздерден кейін "өзгелері" деген сөзбен толықтырылсын;

      б) 2-бағанда "9504 90 800 9-дан" деген сөздердің алдынан "9504 50 000 9-дан" деген сөздермен толықтырылсын.

      2. Мынадай мазмұндағы 18-тармақпен толықтырылсын:

|  |  |  |  |
| --- | --- | --- | --- |
| "18. Бояулар,  саусақпен жағатын бояулар, гуашь  және басқа да сондай бұйымдар | 3213-тен | сәйкестік сертификаты | ойыншық болып табылмайтын және ойыншық соған арналған баланың ең төменгі жасын немесе таңбада баланың жасы белгіленген пиктограмманы көрсету қамтылмаған өнімді (бұйымды) қоспағанда". |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК